Diari Oficial de la Generalitat Valenciana


Sumari del DOGV 4667, del 12-01-2004 (2003/13386)

RESOLUCIÓ de 5 de novembre de 2003, de la directora general de Planificació i Ordenació Territorial, per la qual s'esmenen les deficiències a les quals es refereix l'acord de la Comissió Territorial de 25 de juliol de 2003, relatiu al pla especial de la ronda sud de Crevillent i es procedeix a publicar-les.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4667

Data del DOGV
:   12-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13130


Data del document
:   05-11-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Crevillent
    * pla d'urbanisme

RESOLUCIÓ de 5 de novembre de 2003, de la directora general de Planificació i Ordenació Territorial, per la qual s'esmenen les deficiències a les quals es refereix l'acord de la Comissió Territorial de 25 de juliol de 2003, relatiu al pla especial de la ronda sud de Crevillent i es procedeix a publicar-les. [2003/X13864]
  
Després d'esmenar les deficiències a les quals es refereix l'acord de la Comissió Territorial de 25 de juliol de 2003, relatiu al pla especial de la ronda sud de Crevillent, de conformitat amb la resolució de la directora general de Planificació i Ordenació Territorial de data 5 de novembre de 2003, per la qual s'ordena la publicació de l'esmentat acord, es publica:
  
La Comissió Territorial d'Urbanisme d'Alacant, en la sessió del dia 25 de juliol de 2003, va adoptar, entre altres, el següent acord:
  
EXP. 253/03. Crevillent. Pla especial de la ronda sud (01/1966)
  
Vist l'expedient de referència, i basant-se en els següents antecedents i consideracions,
  
Antecedents de fet
  
Primer. L'expedient de pla especial es va sotmetre a informació pública durant un mes, per mitjà de Decret de l'alcaldia del dia 12 de juny de 2002, i es publicà anunci en el Diari Oficial de la Generalitat Valenciana núm. 4286 de 5 de juliol de 2002, en el diari Información de 22 de juny del mateix any. Després del pertinent període d'exposició pública, en el qual es van presentar dues al·legacions (sobre accessos i afecció arqueològica) que es van estimar en la sessió de 23 de setembre de 2002, el ple queda assabentat del contingut de les al·legacions i remet documentació a la Conselleria de Medi Ambient, el pla especial i l'estudi d'impacte ambiental es van aprovar provisionalment pel ple de l'ajuntament en la sessió extraordinària del 19 de desembre de 2002.
  
Segon. El pla especial consta de memòria informativa i justificativa i plànols d'informació i ordenació.
  
Tercer. L'objecte del present expedient és definir el disseny i qualificar com viari el sòl necessari per a establir el funcionament i característiques de la circumval·lació sud de Crevillent des de la perspectiva de la seua nova funcionalitat en l'esquema general viari de la ciutat (es qualifiquen com viaris els carrils, rotondes, talusos i la resta d'elements necessaris).
  
El pla general preveu la circumval·lació del casc amb una reserva viària de 20 metres d'amplària amb dues interseccions en forma de creu amb la CV-875 (carretera de l'Estació) i amb el camí de la Mangranera i una intersecció en forma de ?te- amb la carretera N-340. Les modificacions que introdueix es refereixen a la qualificació com viari de franges de terreny en sòl no urbanitzable, urbà industrial i urbanitzable en els sectors H i A per ampliació de l'amplària de la ronda de 20 a 24'5 metres, canvi de tipus d'intersecció, i proposen rotondes de 60 metres de diàmetre exterior amb la qual cosa hi ha xicotets ajustos dels límits en les rotondes i puntuals ampliacions per a unir camins existents i mantindre accessos.
  
El desenvolupament del pla especial suposa l'ocupació de terrenys, l'obtenció dels terrenys serà per expropiació i la potestat expropiatòria correspon a l'ajuntament per als terrenys compresos en el seu terme. Els plans del projecte inclouen l'àmbit del pla especial que inclou tot el sòl que és necessari expropiar, límits del pla especial i límits que preveia el pla general.
  
Quart. Durant la tramitació de l'expedient s'han formulat consultes o formalitzat acords, en particular amb les administracions les competències i béns demanials de les quals podien resultar afectats, i constarà en l'expedient el següent:
  
· Conselleria de Medi Ambient, Declaració d'impacte ambiental favorable de 7 de novembre de 2002, sempre que el pla especial es desenvolupe amb les previsions de l'estudi d'impacte ambiental i amb els condicionants establerts en l'apartat segon d'aquesta que fan referència a l'avaluació ambiental del projecte bàsic de la ronda, a l'ampliació del programa de vigilància en relació als sorolls, de l'afecció al camí ramader assagador de Santa Pola on haurà de tramitar-se l'expedient de reposició de pas, de la no-afecció a l'assagador de la Mangranera i es requereix l'informe favorable de la Direcció General de Patrimoni.
  
· Ministeri de Foment, Direcció General de Carreteres, Unitat de carreteres d'Alacant, de 9 de juliol de 2003, informe que conclou que ?no hi ha inconvenient algun perquè prosseguisca la tramitació de l'expedient relatiu al pla especial de la ronda sud?.
  
· Diputació provincial d'Alacant, de 24 d'abril de 2003 que indica ?que no veu inconvenient en la seua realització, per no afectar l'actual traçat, de 10'970 km de la carretera CV-875, ?Elx a Crevillent per Matola?.
  
· Informe de l'arqueòleg municipal, de 18 de juliol de 2002, en el qual s'indica que el tram A afecta de mode molt marginal a l'Arquet-Raval-Botx i el tram B a La Rambleta i que en ambdós zones les troballes es distribueixen de forma molt dispersa i desigual i proposa la realització d'uns sondejos mecànics en els quals s'ha denominat trams A (310 m lineals) i B (8295 m lineals) del pla que s'adjunta a l'informe.
  
· Direcció General de Política Lingüística i Patrimoni Cultural Valencià, Conselleria de Cultura i Educació, de 15 de juliol de 2003, informe vinculant favorable als efectes patrimonials.
  
Consideracions tecnicojurídiques.
  
Primera. La tramitació és correcta de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i els articles 158 i 168 del reglament de planejament de la Comunitat Valenciana (RPCV).
  
Segona. La documentació està completa d'acord amb els articles 27 de la LRAU i 91 (pla especial) del seu reglament de planejament. No obstant això, la documentació remesa el 24 de juliol de 2003 s'haurà de diligenciar amb la data d'aprovació plenària i remetre dos exemplars més diligenciats.
  
Tercera. Les determinacions contingudes en el pla especial es poden considerar correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU i no s'aprecia la concurrència de raons que determinen la formulació d'objeccions a la proposta des de la perspectiva de l'interés públic supramunicipal en els termes de l'esmentat article 40.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 39, de la Llei reguladora de l'activitat urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals esmentats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Aprovar definitivament la proposta de pla especial, i supeditar la publicació a l'esmena de la consideració tecnicojurídica segona.
  
Contra la present resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puguen exercir qualsevol altre recurs o acció que estime oportú?.
  
Vist l'acord adoptat per la Comissió Territorial d'Urbanisme en sessió de 25 de juny de 2003, pel qual es va aprovar definitivament l'expedient de referència, supeditant-ne la publicació al compliment de determinades condicions, com també l'informe tècnic favorable a la documentació presentada per l'Ajuntament de Crevillent amb data 16 de setembre de 2003 que acompleix en tots els seus extrems l'esmentat acord de la Comissió, resolc:
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, conforme al que disposa l'art. 59, apartats 2 i 4 de la Llei 6/94 de 15 de novembre, de la Generalitat Valenciana reguladora de l'activitat urbanística. La publicació de l'aprovació definitiva n'excusa la notificació individualitzada.
  
València, 5 de novembre de 2003.- La directora general de Planificació i Ordenació Territorial: Cristina Santamarina Siurana.